Richard Brooks

Richard Brooks (18. toukokuuta 1912 – 11. maaliskuuta 1992) oli yhdysvaltalainen elokuvaohjaaja ja -käsikirjoittaja sekä kirjailija. Hänet tunnettiin lukeneena miehenä, jonka elokuvat perustuivat esimerkiksi Fjodor Dostojevskin, F. Scott Fitzgeraldin, Joseph Conradin, Tennessee Williamsin ja Truman Capoten teksteihin. Hän oli myös tarkka itsenäisyydestään eikä antanut studion johtoportaan vaikuttaa elokuviinsa.

Philadelphiassa, Pennsylvaniassa syntynyt Brooks opiskeli Templen yliopistossa, mutta lopetti opintonsa kesken. Hän aloitti uransa laman aikana sanomalehtitoimittajana ennen kuin siirtyi radioon. Hän johti teatteria Long Islandilla hetken, kunnes muutti Hollywoodiin. Alkuun Brooks kirjoitti ja luki lyhyitä radiokuunnelmia. Universal palkkasi hänet kirjoittamaan uudestaan käsikirjoituksen, josta tuli lopulta Etelämeren valkoinen vanki (1943).

Toisessa maailmansodassa Brooks palveli Yhdysvaltain merijalkaväessä ja kirjoitti kokemuksiinsa perustuen vuonna 1945 julkaistun kirjan The Brick Foxhole, josta sovitettiin elokuva Oikeutettu kosto (1947). Hänen muita kirjojaan ovat The Boiling Point (1948) ja The Producer (1951). Brooksin esikoisohjaus oli vuoden 1950 poliittinen trilleri Lavastettu ”paratiisi”. Hän teki elokuvansa MGM:lle, kunnes siirtyi itsenäiseksi tuottajaksi vuonna 1965.

Brooks sai ainoan Oscar-palkintonsa käsikirjoituksestaan vuoden 1960 elokuvaan Huijarisaarnaaja, jonka hän myös ohjasi. Vuonna 1990 Yhdysvaltain ohjaajien ja käsikirjoittajien ammattiliitot DGA ja WGA myönsivät yhdessä Brooksille elämäntyöpalkinnon.

Brooks oli naimisissa Jean Brooksin (1941–1944) ja Jean Simmonsin (1960–1977) kanssa. Hänellä on tähti Hollywood Walk of Famella. Hän kuoli sydämen vajaatoimintaan 79-vuotiaana Beverly Hillsissä, Kaliforniassa.

 Filmografia 
Vuosi Suomenkielinen nimi Alkuperäinen nimiOhjaajaKäsikirjoittajaTuottaja 1942 Men of Texas Men of Texas    1943 Etelämeren valkoinen vanki White Savage    1944 My Best Gal My Best Gal    Cobra-saari Cobra Woman    1946 Sankarireportteri Swell Guy    1947 Raakaa voimaa Brute Force    1948 Voittajalle To the Victor    Myrskyvaroitus Key Largo    1949 Pelikuningas Any Number Can Play    1950 Lavastettu ”paratiisi” Crisis    Hämärä katu Mystery Street    1951 Ku Klux Klaanin merkeissä Storm Warning    1952 Välikohtaus Sisiliassa The Light Touch    Viimeinen uhkaus Deadline – U.S.A.    1953 Hornansirkus Battle Circus    Kovat otteet Take the High Ground!    1954 Intohimon liekki Flame and the Flesh    Muistojen Pariisi The Last Time I Saw Paris    1955 Älä käännä heille selkääsi Blackboard Jungle    1956 Viimeinen ajo The Last Hunt    Vain paras on kyllin hyvää The Catered Affair    1957 Musta kiihko Something of Value    1958 Karamazovin veljekset The Brothers Karamazov    Kissa kuumalla katolla Cat on a Hot Tin Roof    1960 Huijarisaarnaaja Elmer Gantry    1962 Nuoruuden suloinen lintu Sweet Bird of Youth    1965 Lordi Jim Lord Jim    1966 Saalistajat The Professionals    1967 Kylmäverisesti In Cold Blood    1969 Myötä- ja vastoinkäymisessä The Happy Ending    1971 Tappavat setelit $    1975 Kupariluoti Bite the Bullet    1977 Etsin sinua Mr. Goodbar Looking for Mr. Goodbar    1982 Kamera käy – tapa Wrong Is Right    1985 Fever Pitch – uhkapeluri Fever Pitch   

 Lähteet 

 Kirjallisuutta 


 Aiheesta muualla 



Luokka:Yhdysvaltalaiset elokuvaohjaajat
Luokka:Yhdysvaltalaiset elokuvakäsikirjoittajat
Luokka:Yhdysvaltalaiset kirjailijat
Luokka:Hollywood Walk of Fame
Luokka:Oscar-palkinnon saajat
Luokka:Vuonna 1912 syntyneet
Luokka:Vuonna 1992 kuolleet